Veitingamenn og sælkerar harma nýja reglugerð í New York sem bannar sölu á foie gras , ftaðri lifur úr önd eða gæs , sem þykir mikið lostæti . Dýraverndunarsinnar fagna hins vegar ákaft enda segja þeir framleiðsluaðferðirnar hreint dýraníð . Borgarráð New York samþykkti á miðvikudag að banna sölu á foie gras . Mikill meirihluti var fylgjandi banninu , atkvæði féllu 42 gegn 6 , en málið hefur verið til umræðu í þó nokkur ár . „ New York er Mekka matargerðar í heiminum . Hvernig er það mögulegt að það verði ekki hægt að fá foie gras í New York ? “ hafði New York Times eftir Marco Moreira , eiganda og yfirkokki Tocque – ville . „ Hvað verður það næst ? Ekkert kálfakjöt ? Engir sveppir ? “ Moreira er ekki einn um að mótmæla banninu en mörgum kollegum hans og ekki síður bandarískum foie gras-framleiðendum þykir hart að sér sótt . Kokkarnir benda á að um sé að ræða lykil hráefni á fínum veitingastöðum en framleiðendurnir óttast um rekstargrundvöll fyrirtækja sinna . Tveir stærstu framleiðendur foie gras í New York-ríki , Hudson Vall 0 ey Foie Gras og La Belle Farm , eru með um 400 manns í vinnu og selja um 30% framleiðslu sinnar til veitingastaða og smásöluaðila í New York-borg . Dýraverndunarsinnar eru hins vegar hæstánægðir með niðurstöðuna , enda vilja þeir meina að framleiðsla foie gras sé ekkert annað en dýraníð . Foie gras stend – ur fyrir „ fituð lifur “ en um er að ræða lifrina í öndum og gæsum sem hafa verið offóðraðar af kornblöndu , sem neydd er ofan í þær með röri . Hefðbundin andalifur er dökkrauð á lit og vegur um 90 grömm en fituð lifur er hvít á lit og vegur um 800 grömm . Dýraverndunarsinnar hafa þannig ekki eingöngu áhyggjur af þeim aðferðum sem er beitt við fóðrunina , heldur segja þeir fuglana hreinlega ekki bera lifrina og stærð hennar geri þeim að auki erfitt að anda . „ Hvað verður það næst ? Ekkert kálfakjöt ? Engir sveppir ? “ Hefðbundin andalifur er dökkrauð á lit og vegur um 90 grömm en fituð lifur er hvít á lit og vegur um 800 grömm . Hluti af stærri dýravelferðarpakka Framleiðsla foie gras hefur verið bönnuð í Kaliforníu um nokkurt skeið og hún er sömuleiðis bönnuð í mörgum Evrópuríkjum . Í New York mun sala á foie gras varða 2.000 dala sekt en gagnrýnendur segja óljóst hvernig borgaryfirvöld hyggjast fylgja banninu eftir . Benda þeir m.a. á að hægt sé að fá foie gras sem er framleitt með mannúðlegri aðferðum en samkvæmt banninu mun það standa á veitingahúsunum og smásölunum að sanna að sú vara sem þeir hafa á boðstólnum sé framleidd á mannúðlegan hátt . „ Kalifornía og New York voru okkar stærstu markaðir , þannig að þetta er mikið áfall , “ segir Sergio Saravia , stofnandi La Belle . Hann segir tekjur fyrirtækisins hafa dregist saman um 50 þúsund dali á viku eftir að foie gras var bannað í Kaliforníu . „ Það verður erfitt að halda rekstrinum gangandi . “ Borgarráðsmenn segja fyrirtækin hins vegar framleiða földa annarra afurða og að þau ættu ekki að þurfa að reiða sig á hinar grimmilegu aðferðir . Bannið við sölu á foie gras var hluti af stærri reglugerðarpakka gegn dýraníði . Í honum felast m.a. nýjar reglur um bann við „ akstri “ hestvagna í of heitu og röku veðri og bann við því að fanga og flytja dúfur úr borginni , en utanbæjar hafa þær verið notaðar sem skotmörk við skotæfingar . PETA lýsir grimmilegum aðferðum og aðstæðum Á heimasíðu dýraverndunarsamtakanna PETA segir að foie gras sé framleitt með því að dæla einu til tveimur kílóum af korn - og ftublöndu ofan í fuglana á hverjum degi . Margir þeirra eigi erftt með að standa þar sem lifrin bólgnar út í kviðarholinu og þá eigi þeir til að reyta fjaðrir sínar og ráðast hver á annan vegna streitu . PETA segir offóðrunina einnig valda skemmdum á vélindanu , niðurgangi , lifrarbilun , sárum og brotum . Þá drepist fuglar einnig þegar fóðrið fer ofan í lungun eða þeir kafna í eigin ælu . PETA bendir einnig á að þar sem foie gras sé aðeins framleitt úr karlkynsfuglum sé kvenfuglunum kastað lifandi í hakkavél og seldir sem kattafóður . Um sé að ræða 40 milljón unga í Frakklandi , þaðan sem foie gras á rætur sínar að rekja . „ Rannsókn PETA á Hudson Valley Foie Gras í New York leiddi í ljós að hverjum starfsmanni var ætlað að þvinga fóður ofan í 500 fugla þrisvar sinnum á dag . Hraðinn varð til þess að þeir fóru oft hörðum höndum um fuglana , sem leiddi til meiðsla og þjáninga . Vegna þess hversu margar endur drápust af því að líffærin gáfu sig vegna offóðrunarinnar , fengu þeir starfsmenn sem drápu færri en 50 fugla á mánuði bónus , “ segir á heimasíðu PETA . Þá segir að stærsti framleiðandi foie gras í heiminum , Rougié , haf orðið uppvís að því að halda öndunum í afar þröngum búrum , með höfuðið og hálsinn standandi út úr búrunum til að gera fóðrunina auðveldari . Fuglarnir haf lítið getað annað en að standa upp , leggjast niður og hreyfa hausinn . „ Þeir geta hvorki snúið sér við né lyft væng . “ Allt í kæfu milli Frakka og Þjóðverja Árið 2011 komu upp diplómatískar erjur milli Frakka og Þjóðverja þegar skipuleggjendur Anuga-matarhátíðarinnar í Cologne ákváðu að banna foie gras vegna þrýstings frá dýraverndarsinnum . Framleiðsla foie gras er bönnuð í Þýskalandi Okkur til mikillar undrunar hafa skipuleggjendur hátíðarinnar tilkynnt okkur að héðan í frá getum við ekki boðið upp á foie gras , “ harmaði Alain Labarthe , forseti samtakanna Vive le foie gras ! . Landbúnaðarráðherra Frakklands , Bruno le Maire , skrifaði kollega sínum í Þýskalandi , Ilse Aigner , og bað hana vinsamlegast um að afétta banninu . Ellegar myndu hann og aðrir þýskir ráðamenn sniðganga opnunarhátíðina . Le Maire sagði franska framleiðendur fara að öllum evrópskum reglugerðum um velferð dýra en Aigner sagðist ekki hafa vald til þess að snúa ákvörðun skipuleggjenda hátíðarinnar . Málið varð til þess að bæði stuðningsmenn og gagnrýnendur bannsins létu hátt í sér heyra . Meðal þeirra sem voru fylgjandi banninu var leikkonan og dýraverndarsinninn Brigitte Bardot sem hvatti aðstandendur Anuga-hátíðarinnar til að láta ekki undan þrýstingi . Dýraverndarsinnar héldu því m.a. fram að aðeins 15% franskra fram – leiðenda hefðu lagað starfsemi sína að nýrri Evrópureglugerð sem gekk í gildi 2011 , sem bannaði að fuglum væri haldið einum í svo litlum búrum að þeir gætu ekki breitt úr vængjunum . „ Þetta er ótrúlegt . Þetta er eins og að banna þýskar pylsur í Frakklandi , “ sagði Alain Fauconnier , þingmaður sósíalista , í erindi til sendiherra Þýskalands í París